Diari Oficial de la Generalitat Valenciana


Sumari del DOGV 9892, del 15-07-2024 (2024/6878)

RESOLUCIÓ de 8 de juliol de 2024, del director general d’Ordenació Educativa i Política Lingüística, per la qual es dicten instruccions per a la sol·licitud dels premis extraordinaris al rendiment acadèmic d’Educació Secundària Obligatòria de la Comunitat Valenciana, corresponents al curs 2023-2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9892

Data del DOGV
:   15-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6878

CVE
:   DPGT-X-6044-0235

Data del document
:   08-07-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * alumne
    * ensenyament secundari
    * distinció honorífica
    * estudiant

L'Orde 58/2010, de 2 de juny, de la Conselleria d'Educació, per la qual es regula la menció honorífica i la convocatòria dels premis extraordinaris al rendiment acadèmic d’Educació Secundària Obligatòria de la Comunitat Valenciana a partir del curs 2009-2010, establix les característiques i nombre d'estos premis, requisits de participació, així com, entre altres, el procediment i termini de presentació de les sol·licituds d’estos.

A fi de simplificar el procediment de gestió de les sol·licituds al·ludides, s'ha habilitat en l'Oficina virtual d’Educació (OVICE) una aplicació informàtica perquè els centres interessats puguen traslladar a la Direcció General d’Ordenació Educativa i Política Lingüística les seues propostes d'un màxim de tres alumnes susceptibles de ser distingits com a premi extraordinari al rendiment acadèmic, junt amb la documentació determinada a este efecte en estes instruccions.

Este procediment de sol·licitud introduïx diverses consideracions que han de ser tingudes en compte, a més de les previstes en els articles 4 i 5 de l'orde referida anteriorment.

Per tot això, en virtut de les atribucions que em conferix el Decret 136/2023, de 10 d’agost, del Consell, pel qual s’aprova el Reglament orgànic i funcional de la Conselleria d’Educació, Universitats i Ocupació, resolc:

A. Premis extraordinaris

*Primer*

L'objecte d'esta resolució és dictar instruccions sobre el procediment de sol·licitud telemàtica corresponent al curs 2023-2024, per a la proposta de distinció com a premi extraordinari al rendiment acadèmic de l’alumnat d’Educació Secundària Obligatòria.

*Segon*

Els requisits per a la participació en este procediment són els establits en l'article 4 de l'Orde 58/2010, de 2 de juny, de la Conselleria d'Educació, per la qual es regula la menció honorífica i la convocatòria dels premis extraordinaris al rendiment acadèmic d’Educació Secundària Obligatòria de la Comunitat Valenciana a partir del curs 2009-2010.

*Tercer*

La nota mitjana de 4t curs d’Educació Secundària Obligatòria s’ha d’obtindre d’acord amb el que establix la disposició addicional sexta de l’Orde 19/2023, de 29 de juny, de la Conselleria d’Educació, Cultura i Esport, per la qual es regulen els procediments derivats del Decret 107/2022, de 5 d’agost, del Consell, pel qual s’establixen l’ordenació i el currículum d’Educació Secundària Obligatòria, i del Decret 108/2022, de 5 d’agost, del Consell, pel qual s’establixen l’ordenació i el currículum de Batxillerat, així com l’organització i el funcionament del Batxillerat nocturn i a distància a la Comunitat Valenciana.

*Quart*

Cada centre docent podrà proposar un màxim de tres candidats o candidates per a l'obtenció de Premi Extraordinari en Educació Secundària Obligatòria.

En cas d’empat se suggerixen unes orientacions objectives que es podrien aplicar com a criteris comuns:

Primera. Major nota mitjana de 4t curs d’Educació Secundària Obligatòria.

Segona. Major nota mitjana de 3r curs d’Educació Secundària Obligatòria.

Tercera. Major nota mitjana de 2n curs d’Educació Secundària Obligatòria.

Quarta. Major nota mitjana de 1r curs d’Educació Secundària Obligatòria.

Quinta. Major nota mitjana de 6t curs d’Educació Primària.

Sexta. Major nota mitjana de 5t curs d’Educació Primària.

Sèptima. Major nota mitjana de 4t curs d’Educació Primària.

Octava. Major nota mitjana de 3r curs d’Educació Primària.

Novena. Major nota mitjana del 1r cicle d’Educació Primària, calculada d’acord amb el barem establit en l’article 4.b) de l’Orde 59/2010, de 2 de juny, de la Conselleria d’Educació, per la qual es regula la menció honorífica i la convocatòria dels premis extraordinaris al rendiment acadèmic d’Educació Primària de la Comunitat Valenciana a partir del curs 2009-2010.

Dècima. En cas de persistir l'empat, es proposa dirimir per sorteig públic en presència de les persones interessades i les seues famílies.

*Quint*

El procediment de sol·licitud es realitzarà seguint les instruccions descrites en l'article 5 de l'Orde 58/2010, de 2 de juny, de la Conselleria d'Educació, per la qual es regula la menció honorífica i la convocatòria dels premis extraordinaris al rendiment acadèmic d'Educació Secundària Obligatòria de la Comunitat Valenciana a partir del curs 2009-2010.

*Sext*

1. En la següent pàgina web de la Conselleria d'Educació, Universitats i Ocupació es troba disponible la informació relativa als premis extraordinaris:

http://www.ceice.gva.es/va/web/ordenacion-academica/secundaria/premios-extraordinarios-y-mencion-honorifica

2. Els centres han de realitzar la seua sol·licitud corresponent al curs 2023-2024 a través de la pàgina web:

https://ovice.gva.es/oficina\_tactica

3. Per a això, els directors o les directores utilitzaran l'usuari i contrasenya d'accés a ITACA, i s’asseguraran que tot l'alumnat està perfectament identificat amb el seu nom i cognoms i les seues qualificacions.

4. Els centres trobaran ja inclosos en l’aplicació els noms dels alumnes i de les alumnes que complixen els requisits de l’article 4 de l'Orde 58/2010, de 2 de juny, de la Conselleria d'Educació, per la qual es regula la menció honorífica i la convocatòria dels premis extraordinaris al rendiment acadèmic d’Educació Secundària Obligatòria de la Comunitat Valenciana a partir del curs 2009-2010, per tant només hauran de seleccionar les persones candidates (màxim tres).

5. El centre ha de comprovar que tot l'alumnat que complix amb els requisits descrits en l'article 4 de l'esmentada orde, queda arreplegat per l'aplicació, i una vegada comprovat, haurà d'elegir d'entre totes les persones candidates possibles, un màxim de tres candidatures. Per a això, en el cas que es produïsca un empat, es recomana als centres seguir les orientacions de l'apartat quart d'esta resolució.

6. Una vegada introduïda la sol·licitud en l'aplicació telemàtica, el centre haurà d’imprimir el comprovant de l'enviament, que servirà com a justificant de la data i de la presentació d’esta.

*Sèptim*

1. El termini perquè els centres docents realitzen les seues sol·licituds finalitzarà el 31 de juliol de 2024.

2. Les sol·licituds fora de termini no seran tingudes en compte per a la concessió dels premis.

3. Les sol·licituds que no reunisquen tots els requisits prescriptius esmentats, podran esmenar-se en els termes indicats en l'article 68 de la Llei 39/2015, d’1 d’octubre, de règim jurídic de les administracions públiques i del procediment administratiu comú.

4. Finalitzat el període de presentació de sol·licituds, se seguirà el procediment selectiu indicat en l'article 6 de l'Orde 58/2010, de 2 de juny, esmentada.

B. Menció honorífica

1. L'Orde 58/2010, de 2 de juny, de la Conselleria d'Educació, regula, també, en l’article 2 la menció honorífica, que per les seues característiques ha de ser posada en valor de manera destacada, i que establix la possibilitat que els centres poden atorgar-li la menció honorífica a l'alumnat que haja sigut proposat per a l'obtenció del títol de Graduat en Educació Secundària Obligatòria que, partint d'una situació social o personal desfavorable, haja fet un esforç que meresca ser reconegut per la comunitat educativa a conseqüència dels bons resultats obtinguts en relació amb les seues pròpies circumstàncies.

2. Els centres docents podran concedir fins a un màxim de cinc mencions honorífiques en cada curs acadèmic.

3. El procediment per a la concessió de la menció honorífica serà l'establit en l'article 2 de l'Orde 58/2010, de 2 de juny, de la Conselleria d'Educació.

  

València, 8 de juliol de 2024

Ignacio Martínez Arrúe

Director general d’Ordenació Educativa i Política Lingüística